User:MAHIMA. K. M/sandbox

ಯೋಗ: ಪತಂಜಲಿಯವರು "ಯೋ ಎಂದರೆ ಯೋಗಚಿತ್ತ ವೃತ್ತಿ ನಿರೋಧ:" ಎನ್ನುತ್ತಾರೆ. ಅಂದರೆ ಮನಸ್ಸಿನ ವ್ಯಕ್ತಿಗಳೆನ್ನಲ್ಲಾ ತೊಡೆದು ಹಾಕಿದರೆ ಜೀವಾತ್ಮನಿಗೆ ಸ್ವ ಸ್ವರೂಪವು ತನಗೆ ತಾನಾಗಿ ಸ್ಪಷ್ಟವಾಗಿ ಗೋಚರಿಸುತ್ತದೆ.

ಇದೇ ಸಮಾಧಿ ಸ್ಥಿತಿ. 'ಯೋಗ' ಶಬ್ಧದ ಉಗಮ ಸಂಸ್ಕೃತ ಭಾಷೆಯ 'ಯುಜ್' ಎಂಬ ಧಾತುವಿನಿಂದ ಆಗಿದೆ. ಅಂದರೆ ಕಟ್ಟುವುದು, ಒಂದು ಗೂಡಿಸುವುದು. ಜೀವಾತ್ಮ ಹಾಗೂ ಪರಮಾತ್ಮ ಇವುಗಳ ಸಂಯೋಗ ಸಾಧಿಸಿ ಮೋಕ್ಷವನ್ನು ಗಳಿಸುವುದೇ ಯೋಗಿಯ ದಿವ್ಯ ಪಥ. ಯೋಗ ಸಾಧನೆಯಿಂದ ಮನಸ್ಸು, ಬುದ್ಧಿ ಹಾಗೂ ಅಹಂಕಾರ ಇವುಗಳ ಸಂಯಮ ಹಾಗೂ ನಿಯಮಿತಗೊಳಿಸಲಾಗುತ್ತದೆ. ಅಂದರೆ, ಸಮಚಿತ್ತದಿಂದ ಸುಖ ದು:ಖಗಳ, ಕರ್ಮ-ಅಕರ್ಮಗಳ ದ್ವಂದ್ವದಿಂದ ಅತೀತನಾಗಿ, ಬ್ರಹ್ಮ ಭಾವವನ್ನು ಪಡೆಯುವುದೇ ಯೋಗದ ಲಕ್ಷ್ಯವಾಗಿದೆ. ಆತ್ಮನು ಇಂಥ ಪ್ರಶಾಂತನಾವಸ್ಥೆಯನ್ನು ತಲುಪಲು ಯೋಗ ಸಾಧಕನು ನಿರಂತರ ಪ್ರಯತ್ನ ಮಾಡಬೇಕಾಗುತ್ತದೆ.

ವೇದೋಪನಿಷತ್ತುಗಳಲ್ಲಿ, ಶೃತಿಶಾಸ್ತ್ರದಲ್ಲಿ, ಪುರಾಣಗಳಲ್ಲಿ, ಭಗವದ್ಗೀತೆ ಮತ್ತು ಇತಿಹಾಸಗಳಲ್ಲಿ ಕೂಡ ಯೋಗಕ್ಕೆ ಸಂಬಂಧಪಟ್ಟ ಉಲ್ಲೇಖಗಳಿರುವುದರಿಂದ ಯೋಗಶಾಸ್ತ್ರವು ನಾಲ್ಕೈದು ಸಾವಿರ ವರ್ಷಗಳ ಹಿನ್ನೆಲೆಯನ್ನು ಹೊಂದಿದೆ. ಯೋಗ ವಿದ್ಯೆಯು ಯಾವುದೇ ಒಂದು ವ್ಯಕ್ತಿಗೆ, ಜಾತಿಗೆ, ಧರ್ಮಕ್ಕೆ ರಾಷ್ಟ್ರಕ್ಕೆ ಸೀಮಿತಗೊಳ್ಳದೆ ಇಡೀ ವಿಶ್ವಕ್ಕೇ ಪ್ರಾಚೀನ ಋಷಿಮುನಿಗಳು ನೀಡಿರುವ ಒಂದು ವರಧಾನ.

ಯೋಗ ಶಿಸ್ತನ್ನು ಕಲಿಸುತ್ತೆದೆ. ದೇಹ ಮತ್ತು ಮನಸ್ಸುಗಳನ್ನು ಹತೋಟಿಯಲ್ಲಿಡುವ ವಿಧಾನವನ್ನು ಭೋದಿಸುತ್ತದೆ. ಸಮಸ್ಯೆಗಳನ್ನು ದೂರವಿಡುತ್ತದೆ. ಇಂತಹ ಬಹು ಉಪಕಾರಿ ಯೋಗವನ್ನು ದೈನಂದಿನ ಜೀವನದಲ್ಲಿ ಅಳವಡಿಸಿಕೊಳ್ಳಬೇಕು. ಮಾನಸಿಕ ಒತ್ತಡವನ್ನು ದೂರಮಾಡಲು ಇರುವ 'ದಿವ್ಯೌಷಧ'ವೆಂದರೆ 'ಯೋಗ ಮತ್ತು ಧ್ಯಾನ' ಯೋಗ ಒಂದು ವಿಶಿಷ್ಠ ಸಾಧನ. ದಿನನಿತ್ಯ ಯೋಗಾಭ್ಯಾಸ ಮಾಡುವುದರಿಂದ ಶರೀರದಲ್ಲಿನ ಹಲವಾರು ಸಮಸ್ಯೆಗಳು, ಕಾಯಿಲೆಗಳು ಗುಣವಾಗುತ್ತವೆ. ನಿತ್ಯ ಯೋಗಾಭ್ಯಾಸದಿಂದ ದೇಹ ಮತ್ತು ಮನಸ್ಸು ಸಮತೋಲನದಲ್ಲಿರುತ್ತವೆ. ಮಾತ್ರೆ, ಔಷಧಿಗಳ ಅಗತ್ಯವಿರುವುದಿಲ್ಲ. ದೇಹ ಸರಿಯಾಗಿ ಕೆಲಸಮಾಡದಿದ್ದಾಗ, ದೇಹಕ್ಕೆ ಬೇಕಾದ ಜೀವಸತ್ವಗಳು ಕಡಿಮೆಯಾದಾಗ ಹಾರ್ಮೋನ್ ಗಳ ವ್ಯತ್ಯಾಸ ಉಂಟಾಗುತ್ತದೆ. ನಿರಂತರ ಯೋಗಾಭ್ಯಾಸದಿಂದ ಹೃದ್ರೋಗ, ರಕ್ತದ ಒತ್ತಡ, ಮಧುಮೇಹ, ಆತಂಕ, ಭಯ, ಮಿದುಳಿನ ವಿಕಾರತೆ, ಖಿನ್ನತೆ, ಕೀಳರಿಮೆ, ಬಂಜೆತನ, ಋತುಕ್ರಿಯೆಗೆ ಸಂಬಂಧಿಸಿದ ರೋಗಗಳು ನಿವಾರಣೆಗೊಳ್ಳುತ್ತವೆ, ನೆನಪಿನ ಶಕ್ತಿ, ಸೃಜನಶೀಲತೆ, ಮಾನಸಿಕ, ಸಮತೋಲನ ಕಾಯ್ದುಕೊಳ್ಳಲು ಸಹಾಯಮಾಡುತ್ತದೆ.

ಮಾನವ ಕೋಟಿಗೆ ಬರತಕ್ಕ ಎಲ್ಲಾ ವ್ಯಾಧಿಗಳನ್ನು ಯೋಗದಿಂದಲೇ ಚಿಕಿತ್ಸೆ ಮಾಡುವುದು ಸಾಧ್ಯವಿಲ್ಲವೆಂದು ತಿಳಿದರೂ, ಯೋಗಾಭ್ಯಾಸವನ್ನು ಕ್ರಮವಾಗಿ ಆಚರಿಸುವ ಯುಕ್ತಿಯು ನಿರೋಗಿಯಾಗಿ ಬಾಳಬಹುದೆಂಬುದು ಖಚಿತ. 'ಯೋಗ'ವನ್ನು ದಿನನಿತ್ಯ ಮಾಡುವುದರಿಂದ ನಮ್ಮ ನೂರಾರು ಸಮಸ್ಯೆಗಳು ಮಾಯವಾಗಿ ಮನಸ್ಸು ಪ್ರಪುಲ್ಲವಾಗಿರುತ್ತದೆ. ಯೋಗದ ಜೊತೆಗೆ ಧ್ಯಾನ, ಭಕ್ತಿಯೋಗ ಮತ್ತು ಜ್ಞಾನಯೋಗಗಳನ್ನು ನಿತ್ಯ ಜೀವನದಲ್ಲಿ ಅಳವಡಿಸಿಕೊಳ್ಳುವುದರಿಂದ ಮಾನಸಿಕ ಸ್ವಾಸ್ಥ್ಯ, ದೈಹಿಕ ಆರೋಗ್ಯ ಪಡೆದುಕೊಳ್ಳಬಹುದಾಗಿದೆ.